গতকাল দুপুরে জেদ্দায় বাংলাদেশ কনস্যুলেট ভবনের ভিত্তিফলক উন্মোচন করেন প্রধানমন্ত্রী। পরে সেখানে এক অনুষ্ঠানে দেওয়া বক্তব্যে সরকারপ্রধান হিসেবে নিরাপত্তার ঘেরাটোপে থাকা জীবনে পুরনো সময় নিয়ে আক্ষেপ প্রকাশ করেছেন শেখ হাসিনা। তিনি বলেন, ‘এই জেদ্দায় এমনও দিন গেছে, তিনটি জায়গায় সভা করেছি। আগের মতো যে মুক্তভাবে ঘুরে বেড়াতাম, সে সুযোগটা আর এখন হচ্ছে না। এখন একটা প্রটোকলের বেড়াজাল, সিকিউরিটির বন্দি জীবন; এই হয়ে গেছে আমার সমস্যা।’ সরকারপ্রধান হিসেবে কাজের চাপের কথা উল্লেখ করে প্রধানমন্ত্রী বলেন, ‘সময়ও কম, অনেক অল্প সময়ে অনেক কাজ করতে হচ্ছে।’